## Cynllun Preswylio’n Sefydlog yr UE Trawsgrifiad fideo

1. Os ydych chi’n ddinesydd yn yr UE sy’n byw ym Mwrdeistref Sirol Pen-y-bont ar Ogwr, rydyn ni eisiau i chi allu parhau i fyw, gweithio a chael mynediad i wasanaethau yma, hyd yn oed ar ôl Brexit. I wneud hyn, bydd rhaid i chi wneud cais i Gynllun Preswylio’n Sefydlog yr UE.
2. Beth yw Cynllun Preswylio’n Sefydlog yr UE? Mae hwn yn gais y dylech chi ei lenwi cyn i’r DU adael yr UE yn swyddogol. Os yw’n llwyddiannus, byddwch yn cael statws ‘Preswylydd Sefydlog’ neu ‘Preswylydd Cyn-sefydlog’, gan ddibynnu ar ers faint ydych chi wedi byw yma. [Gwneud cais i Gynllun Preswylio’n Sefydlog yr UE ar-lein.](https://www.bridgend.gov.uk/cy/fy-nghyngor/perfformiad-cynlluniau-ac-adroddiadau/paratoi-ar-gyfer-brexit/)
3. Pwy ddylai wneud cais? Oni bai fod gennych chi statws mewnfudo ‘Caniatâd Amhenodol i Aros’ neu eich bod yn Ddinesydd Gwyddelig neu Brydeinig, bydd rhaid i chi wneud cais. Mae hyn yn cynnwys plant sydd wedi cael eu geni yng Nghymru ond sydd heb Ddinasyddiaeth Brydeinig.
4. Dylai pasbort Prydeinig gadarnhau hyn. [Gwirio os oes gennych chi neu eich plentyn Ddinasyddiaeth Brydeinig.](https://www.bridgend.gov.uk/cy/fy-nghyngor/perfformiad-cynlluniau-ac-adroddiadau/paratoi-ar-gyfer-brexit/)
5. Os oes arnoch chi angen gwneud cais, rhaid i bob aelod o’r teulu gwblhau cais. Mae hyn yn cynnwys plant ac unrhyw un dan 21 oed.
6. Gallwch gysylltu cais eich plentyn gyda’ch un chi drwy ddefnyddio rhif cyfeirio unigryw. Byddwch yn cael y rhif yma ar ôl i chi gwblhau eich cais eich hun.
7. Os oes arnoch chi angen gwneud cais, ni fyddwch yn cael gwybod am hynny gan y Swyddfa Gartref, Llywodraeth y DU / Cymru na’r cyngor lleol. Rhaid i chi ei wirio eich hun.
8. Ansicr os oes angen i chi neu aelod o’r teulu wneud cais? Peidiwch â phoeni – gallwch gael cyngor a chefnogaeth am ddim yn ystod y cyfyngiadau symud hyd yn oed. [Chwilio am sefydliadau a all eich helpu chi drwy gydol y broses.](https://www.bridgend.gov.uk/cy/fy-nghyngor/perfformiad-cynlluniau-ac-adroddiadau/paratoi-ar-gyfer-brexit/)
9. [Chwilio am gyfarwyddyd mewn gwahanol ieithoedd](https://www.bridgend.gov.uk/cy/fy-nghyngor/perfformiad-cynlluniau-ac-adroddiadau/paratoi-ar-gyfer-brexit/). Rydyn ni eisiau i Fwrdeistref Sirol Pen-y-bont ar Ogwr barhau i fod yn lle rydych CHI’N ei alw’n gartref. Peidiwch ag oedi – gwnewch gais i Gynllun Preswylio’n Sefydlog yr UE nawr!